Välismaal töötamine ja Eesti tulumaks Kuigi välismaal on tulumaks tasutud, võib juhtuda, et tulumaksu tuleb siiski ka Eestis maksta. Seda juhul, kui välismaal on tulumaks kinni peetud väiksema määraga kui Eesti tulumaksumäär (2011. aastal 21%). Eesti tulumaksukohustus välismaa tulult arvutatakse vastavalt Eesti seadusele. Muuhulgas  kohaldub välismaa tulule ka maksuvaba tulu (2011. aastal 1728 eurot).  Eestis tasumisele kuuluvast tulumaksust lahutatakse välismaal samalt tulult juba tasutud tulumaks. Eestis tasutakse seega vahe, mille võrra välismaal tasutud tulumaksusumma on väiksem Eestis arvutatud tulumaksust.